農業活動就係人類破壞自然生態系統，創造自己嘅人為生態系統嘅例子，人類開墾荒地，破壞原有生態系統，原有嘅物種無法繼續生存，人類種植自己需要嘅莊稼，隨之而嚟嘅係害蟲同食害蟲嘅動物，以及為咗避免被人類鋤草而生長，同莊稼形狀非常相似嘅雜草，呢啲物種形成一個新嘅生態系統，人為生態系統如果離開人類活動就無法繼續存在落去，如果人將農田荒廢，好快就會重新產生新嘅生態系統，即雜草遍地，或者會沙漠化，但唔會自動恢復到原有嘅生態系統。